hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en hu zh hu hu hu hu hu hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Carol Wallace ükunokája gondolt egyet, és újraírta a Ben Hurt
Írta: MoziNéző | 2016,szept,20 | Filmhírek | 0 |
Többgenerációs klasszikus éled újjá: Wallace ükunokája gondolt egyet, és újraírta a Ben Hurt
Végre magyarul is megjelent Carol Wallace – BEN HUR egy messiási történet – értő és közérthető tolmácsolásában minden idők egyik legkelendőbb történetének a mai olvasó igényeire szabott, friss és izgalmas változata. Lew Wallace Ben Hur című kalandregénye 1880-ban jelent meg először, és sodró történetvezetésével, valamint őszinte hangjával azonnal olvasók millióit ejtette rabul világszerte. A könyvből 1959-ben rendkívül nagysikerű, Oscar-díjas film is készült. A klasszikus regény mára kissé ódivatúvá lett prózájába most az író ükunokája lehelt új életet, hogy a mai olvasók is maradéktalanul részesülhessenek az élményből.
Az elárult, hamisan megvádolt és gályarabságra ítélt zsidó nemes, Júda Ben Hur megfogadja, hogy bosszút áll a rómaiakon és volt barátján, Messalán. Egy názáreti áccsal történt véletlen találkozás azonban más úton indítja el… A sztori a többség számára jól ismert, de itt a remek alkalom, hogy a többiek is közelebbi ismeretséget kössenek vele, mindenki más pedig feleleveníthesse régi élményeit. A klasszikus Ben Hur történelmet írt, amikor Jézus történetét a legremekebb akciójelenetekkel, érzelemmel és feszültségkeltéssel vegyítette.
És hogy miben is más ez a könyv, mint elődje? Elsősorban abban, hogy a nyelvezet érthetőbb, a mai olvasó számára befogadhatóbb lett, a fejezetek pedig szintén a mai rohanó világ igényeihez igazodva rövidültek. További említést érdemlő változtatás, hogy a mai olvasók igényeinek megfelelően nagyobb hangsúlyt kaptak a női szereplők, így végre közelebbről is megismerhetjük Ben Hur anyja, Naomi, nővére, Tirzah és a rabszolga Esther történetét. Ami viszont megmaradt, az a számtalan izgalom, a tanulságok és a biblikus mondanivaló, amely valódi mélységet ad ennek az egyébként könnyed és rendkívüli izgalmakat kínáló kalandregénynek.
A könyv különlegessége abban is rejlik, hogy a történet apáról fiúra és nemzedékről nemzedékre szállt – míg végül elért Carol Wallace-hoz, aki méltó, mai formába öntötte. A szerző a mai napig több mint húsz könyvet jelentetett meg. Többek közt az ő nevéhez fűződik a To Marry an English Lord című New York Times-bestseller, amely a Downton Abbey című rendkívül népszerű sorozatot is ihlette. A Ben Hur: Egy messiási történet az első magyarul is megjelenő regénye. További érdekesség, hogy Carol ükapja regényét felnőttkorában olvasta először; írás közben pedig abból merített inspirációt, hogy keresztül-kasul bejárta a Ben Hur római forgatási helyszíneit. Könyvét nemcsak a keresztény fikció kedvelőinek ajánlhatjuk, hanem mindenkinek, akit kicsit is érdekelnek a történelmi regények, a kaland, az akció és/vagy a dráma – hiszen ebben a mesterien megírt könyvben mindezt egyszerre találhatja meg az olvasó. A Ben Hur: Egy messiási történetet az Immanuel Alapítványnak köszönhetően, Kriszt Éva fordításában immár a magyar könyvesboltok polcain is fellelhetjük.
Előző Havana Moon – The Rolling Stones Live in Cuba 2016 koncertfilm
Következő Női alkotók az idei Szemrevaló Filmfesztiválon
2016. februári Pro Video DVD/BD megjelenések
Johnny Depp és a rockgitáros Jeff Beck közös albumon dolgozik
56-os filmek a Corvinban
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress